
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 273 

31 Μαρτίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Άσκηση εκλογικού δικαιώματος κρατουμένων. 1 

Καθορισμός αποδοχών του Προέδρου, των Αντιπροέ¬ 
δρων και των μελών του Διοικητικού Συμβουλίου 
της Επιτροπής Κεφαλαιαγοράς. 2 


Τροποποίηση και συμπλήρωση της 66336/Β.1398/ 
14.9.1993 κοινής απόφασης Υπουργών Εθνικής Οι¬ 
κονομίας και Οικονομικών για την ενίσχυση των ε¬ 
πιχειρήσεων των ΝομώνΦλώρινας και Κιλκίς, όπως 

ισχύει. 3 

Χορήγηση οικονομικού κινήτρου παραγωγικότητας 
στους υπαλλήλους του ΥΠΕΘΑ με σχέση εργασίας 

ιδιωτικού δικαίου. 4 

Καθορισμός αμοιβής της Επιτροπής Εισήγησης για 
Ανάθεση του έργου «Εκτέλεση συμπληρωματικών 
εργασιών αυτοκινητοδρόμου ΠΑΘΕ, μετά συνοδά 
του έργα στο Τμήμα: Μακρύγιαλος - Κατερίνη από 
Χ.Θ. 44+100 έως Χ.Θ. 63+500», του οδικού άξονα 

ΠΑΘΕ, προϋπολογισμού 3.500.000.000 δρχ. 5 

Καθιέρωση με αμοιβή εργασίας κατά τις απογευματι¬ 
νές ώρες και νυχτερινές και για εργασία τις Κυρια¬ 
κές και εξαιρέσιμες των υπαλλήλων που υπηρε¬ 
τούν στη Γενική Γραμματεία Κοινωνικών Ασφαλί¬ 
σεων, στα Γραφεία Υπουργού, Υφυπουργού, 

Γ ενικού Γ ραμματέα και Ειδικού Γ ραμματέα. 6 

Καθιέρωση υπερωριακής εργασίας οδηγών Γ ραφείου 

του Γ ενικού Γ ραμματέα Αθλητισμού. 7 

Επιδότηση λόγω ανεργίας εκδοροσφαγέων όλης της 

Χώρας. 8 


Α ΠΟΦΑΣΕΙ Σ 

Αριθ. 11323 (1) 

Ασκηση εκλογικού δικαιώματος κρατουμένων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ ΚΑΙ 
ΔΙΚΑΙΟΣΥΝΗΣ 

Έχοντας υπόψη: 

α. Το άρθρο 48Α του Ν. 1851/1989 (ΦΕΚ 122Α) όπως 


προστέθηκε με την παρ. 9 του άρθρου 3 του Ν. 2408/96 
(ΦΕΚ 104Α') και τροποποιήθηκε με την παρ. 46 του άρ¬ 
θρου 5του Ν. 2623/1998 (ΦΕΚ 139Α ). 

β. Τις διατάξεις του Π.Δ. 92/1994 (ΦΕΚ 69Α) «Κωδικο¬ 
ποίηση σε ενιαίο κείμενο των διατάξεων της νομοθεσίας 
για την εκλογή βουλευτών». 

γ. Την ανάγκη απρόσκοπτης άοκησηςτου εκλογικού δι¬ 
καιώματος των κρατουμένων καθώς και της προστασίας 
της εσωτερικής ασφάλειας και τάξης των φυλακών. 

δ. Το γεγονός ότι από την απόφαση αυτή δεν προκύπτει 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Οι Έλληνες πολίτες, οι οποίοι είναι εγγεγραμμένοι 
στους εκλογικούς καταλόγους δήμου ή κοινότητας του 
Κράτους, αλλά κατά την ημέρα προκήρυξης των εκλογών 
τελούν υπό καθεστώς προσωρινής κράτησης ή εκτίουν 
στερητικές της ελευθερίας ποινές και δεν τους έχει επι¬ 
βληθεί αμετάκλητα παρεπόμενη ποινή στέρησης πολιτι¬ 
κών δικαιωμάτων, ασκούν κανονικά το εκλογικό τους δι¬ 
καίωμα στο εκλογικό τμήμα του καταστήματος όπου 
κρατούνται, βάσει των ειδικών εκλογικών καταλόγων, 
στους οποίους εγγράφονται για το σκοπό αυτό. 

2. Την ημέρα προκήρυξης των εκλογών ο διευθυντής 
κάθε καταστήματος κράτησης ενημερώνει άμεσα τους ε¬ 
κλογείς κρατούμενους σχετικά με την εκλογική διαδικα¬ 
σία και τους ζητά να προσκομίσουν έγκαιρα τα εκλογικά 
τους βιβλιάρια ώστε να εγγραφούν στους ειδικούς εκλο¬ 
γικούς καταλόγους. 

3. Οι ειδικοί εκλογικοί κατάλογοι συντάσσονται, υπο¬ 
γράφονται και σφραγίζονται από τους διευθυντές των κα¬ 
ταστημάτων κράτησης και αναπαράγονται σε πέντε αντί¬ 
τυπα. 

Τα τέσσερα αντίτυπα των ειδικών εκλογικών καταλό¬ 
γων με συνημμένα τα εκλογικά βιβλιάρια των κρατουμέ¬ 
νων διαβιβάζονται μέσα σε ανατρεπτική προθεσμία πέντε 
ημερών, από την κατά το άρθρο 31 του Π.Δ. 92/1994 (ΦΕΚ 
69Α') έναρξη της προεκλογικής περιόδου, στον Πρόεδρο 
Πρωτοδικών της οικείας εκλογικής περιφέρειας και ακο¬ 
λουθείται η διαδικασία που προβλέπεται στο άρθρο 27 
παρ. 8 του ίδιου Π.Δ. 

Ύστερα από την έκδοση των αποφάσεων του Πρωτοδι¬ 
κείου, τα εκλογικά βιβλιάρια των κρατουμένων επιστρέ- 

φονται στα οικεία καταστήματα κράτησης, όπου φυλάσ¬ 
σονται με φροντίδα και ευθύνη των διευθυντών. 

4. Σε περίπτωση αποφυλάκισης για οποιονδήποτε λόγο 
κρατουμένου που έχει εγγράφει στους ανωτέρω ειδικούς 
εκλογικούς καταλόγους μέχρι την ημέρα διεξαγωγής των 
εκλογών, με μέριμνα του Διευθυντή του καταστήματος 
κράτησης, του παραδίδεται το εκλογικό βιβλιάριο, ώστε 
να ασκήσει το εκλογικό του δικαίωμα στους εκλογικούς 
καταλόγους του Δήμου ή της Κοινότητας που είναι εγγε¬ 
γραμμένος. 

5. Όταν ο συνολικός αριθμός των κρατουμένων - ψηφο¬ 
φόρων στα καταστήματα κράτησης είναι πολύ μικρός, για 
λόγους διαφύλαξης της μυστικότητας της ψήφου, δύνα- 
νται να ψηφίσουν σ’ αυτά και άλλοι εκλογείς που είναι εγ¬ 
γεγραμμένοι σε ειδικούς εκλογικούς καταλόγους, όπως 
σωφρονιστικοί υπάλληλοι και άνδρες εξωτερικής φρου¬ 
ράς των καταστημάτων κράτησης. 

6.0 Διευθυντής κάθε καταστήματος κράτησης επιλέγει 
τον καταλληλότερο - κατά την κρίση του - χώρο εντός του 
καταστήματος κράτησης όπου θα διεξάγεται η ψηφοφο¬ 
ρία των εκλογέων - κρατουμένων. 

7. Πρόεδροι Εφορευτικής Επιτροπής σε κάθε εκλογικό 
τμήμα διορίζονται κατά προτίμηση εισαγγελικοί λειτουρ¬ 
γοί. 

Ως μέλη της Εφορευτικής Επιτροπής κληρώνονται ε¬ 
κλογείς του δήμου ή της κοινότητας στα διοικητικά όρια 
του οποίου υπάγεται το κατάστημα κράτησης. 

8. Για την ομαλότερη διεξαγωγή της ψηφοφορίας και 
την διατήρηση της τάξης στα καταστήματα κράτησης, ό¬ 
που ψηφίζουν περισσότεροι από 30 κρατούμενοι, ο πρό¬ 
εδρος της εφορευτικής επιτροπής του συγκεκριμένου ε¬ 
κλογικού τμήματος, σε συνεργασία με τον διευθυντή του 
καταστήματος κράτησης, μπορεί να καταρτίσει την προη- 
γούμενη της ημέρας της ψηφοφορίας πρόγραμμα, σύμ¬ 
φωνα με το οποίο οι εκλογείς - κρατούμενοι θα χωρίζονται 
σε ομάδες είτε κατά πτέρυγα του καταστήματος, είτε αλ¬ 
φαβητικά. Επίσης δύνανται να καθορίζουν και το χρόνο 
προσέλευσης των εκλογέων κάθε ομάδας. 

9. Οι κρατούμενοι προσέρχονται στο εκλογικό τμήμα έ¬ 
νας - ένας και όχι σε ομάδες με την συνοδεία υπαλλήλου 
μέχρι την είσοδο του εκλογικού τμήματος. Κατόπιν εισέρ¬ 
χονται σε αυτό και χωρίς καμμία συνοδεία, ασκούν ελεύ¬ 
θερα το εκλογικό τους δικαίωμα. 

Εξερχόμενοι, επιστρέφουν στο χώρο κράτησής του με 
την συνοδεία υπαλλήλου. 

10. Η αναγνώριση των εκλογέων - κρατουμένων γίνεται 
βάσει της αστυνομικής τους ταυτότητας, την οποία προ¬ 
σκομίζουν στην εφορευτική επιτροπή. 

Αν δεν έχουν αστυνομική ταυτότητα προσκομίζουν κά¬ 
θε άλλο χρήσιμο και κατάλληλο, κατά την κρίση της εφο¬ 
ρευτικής επιτροπής, αποδεικτικό της ταυτότητας έγγρα¬ 
φο στοιχείο. Το στοιχείο αυτό μπορεί να δοθεί και από τον 
ατομικό τους φάκελο, ο οποίος τηρείται στο κατάστημα 
κράτησης με ευθύνη της γραμματείας και το οποίο διαβι¬ 
βάζεται υπηρεσιακά στον Πρόεδρο της εφορευτικής επι¬ 
τροπής του συγκεκριμένου εκλογικού τμήματος. 

11. Για να πιστοποιηθεί, ότι ο εκλογέας - κρατούμενος 
άσκησε το εκλογικό του δικαίωμα, εκδίδεται βεβαίωση 
του Προέδρου της εφορευτικής επιτροπής, η οποία δεν 
χορηγείται στον κρατούμενο αλλά στον διευθυντή του κα¬ 


ταστήματος για να την τοποθετήσει στον ατομικό του φά¬ 
κελο. 

12. Κατά την διάρκεια της ημέρας της ψηφοφορίας, οι 
υποψήφιοι των κομμάτων, ή οι αντιπρόσωποί τους, ή οι α¬ 
ναπληρωτές αυτών δύνανται να παρευρίσκονται στην αί¬ 
θουσα ψηφοφορίας, κατά τις διατάξεις του άρθρου 81 
του Π.Δ. 92/1994. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 30 Μαρτίου 1999 

Οι ΥΠΟΥΡΓΟΙ 

ΕΣΩΤΕΡΙΚΟΝ. ΔΗΜ. Δ/ΣΗΣ 

ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

ΒΑΣΩ ΠΑΠΑΝΔΡΕΟΥ ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 1 09 81/Β.545 (2) 

Καθορισμός αποδοχών του Προέδρου, των Αντιπροέ¬ 
δρων και των μελών του Διοικητικού Συμβουλίου της 
Επιτροπής Κεφαλαιαγοράς. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Της παρ. 6 του άρθρου 18 του Ν. 2198/1994 «Αύξηση 
αποδοχών δημοσίων υπαλλήλων εν γένει, σύναψη δανεί¬ 
ων υπό του Ελληνικού Δημοσίου και δημιουργία στην 
Τράπεζατης Ελλάδος Συστήματος Παρακολούθησης Συ¬ 
ναλλαγών επί Τίτλων με Λογιστική Μορφή (Άϋλοι Τίτλοι) 
και άλλες διατάξεις» (ΦΕΚ 43/Α/22.3.1994). 

β. Του άρθρου 40 του Ν. 849/78 (ΦΕΚ 232/Α/22.12.78) 
«Περί παροχής κινήτρων δια την ενίσχυση περιφερειακής 
και οικονομικής ανάπτυξςη της Χώρας». 

γ. Του άρθρου 79τουΝ.1969/91 «Εταιρείες Επενδύσεων 
Χαρτοφυλακίου, Αμοιβαία Κεφάλαια κ.λ.π.», όπως ισχύει. 

δ. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα», το οποίο προστέθηκε με το 'αρ- 
θρο 27 του Ν.2081/1992. 

ε. Των άρθρων 9 και 10του Ν.2166/93 «Περί κινήτρων α¬ 
νάπτυξης επιχειρήσεων κ.λ.π.» (ΦΕΚ 137/Α/24.8.1993). 

στ. Του Π.Δ. 138/93 «Περί Οργανισμού του Υπουργείου 
Εθνικής Οικονομίας» (ΦΕΚ 55/Α/14.4.1993). 

2. Τηναριθμ. 6532/2126/18.2.96 (ΦΕΚ 133/Β/18.2.1999) 
απόφαση του Υπουργού Εθνικής Οικονομίας «περί διορι¬ 
σμού Διοικητικού Συμβουλίου της Επιτροπής Κεφαλαια¬ 
γοράς», αποφασίζουμε: 

1, Καθορίζουμε τις καθαρές μηνιαίες αποδοχές του 
Προέδρου και των δύο Αντιπροέδρων του Διοικητικού 
Συμβουλίου της Επιτροπής Κεφαλαιαγοράς ως κατωτέ¬ 
ρω: 

α. Του Προέδρου του Διοικητικού Συμβουλίου στο ύψος 
των καθαρών μηνιαίων αποδοχών του Υποδιοικητή της 
Τράπεζας της Ελλάδος. 

β. Ενός εκάστου εκ των δύο Αντιπροέδρων στο ύψος 
του 80% των μηνιαίων καθαρών αποδοχών του Υποδιοι¬ 
κητή της Τράπεζας της Ελλάδος. 

2. Οι μηνιαίες αποδοχές των λοιπών τεσσάρων μελών 
του Διοικητικού Συμβουλίου της Επιτροπής Κεφαλαιαγο¬ 
ράς καθορίζονται στο ποσό των τριακοσίων πενήντα χι- 

λιάδων (350.000) δρχ. για κάθε μέλος. 

3. Τα μηνιαία έξοδα κινήσεως για τον Πρόεδρο καιτους 
δύο Αντιπροέδρους καθορίζονται στο ποσό των διακο- 
σίων χιλιάδων (200.000) δρχ. για τον καθένα. 

Από τις διατάξεις αυτής της απόφασης προκαλείται 
κατ’ εκτίμηση δαπάνη σε βάρος του προϋπολογισμού του 
Νομικού Προσώπου της Επιτροπής Κεφαλαιαγοράς ύ¬ 
ψους εκατόν πενήντα πέντε εκατομμυρίων (155.000.000) 
δρχ. για κάθε οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 109 95/ Β.546 (3) 

Τροποποίηση και συμπλήρωση της 66336/Β.1398/ 
14.9.1993 κοινής απόφασης Υπουργών Εθνικής Οικο¬ 
νομίας και Οικονομικών για την ενίσχυση των επιχει¬ 
ρήσεων των Νομών Φλώρινας και Κιλκίς, όπως ισχύει. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον Ν. 128/75 «Περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Τον Ν. 1266/82 «Περί Οργάνων ασκήσεως της νομι¬ 
σματικής πιστωτικής και συναλλαγματικής Πολιτικής και 
άλλες διατάξεις». 

3. Την πράξη του Διοικητή της Τράπεζας Ελλάδος α- 
ριθμ. 1620/5.10.89 «Ρυθμίσεις Οφειλών από τραπεζικό 
δανεισμό». 

4. Την υπ’ αριθμ. 66336/Β. 1398/14.9.1993 Κοινή Απόφα¬ 
ση των Υπουργών Εθνικής Οικονομίας και Οικονομικών, 
όπως αυτή συμπληρώθηκε, τροποποιήθηκε μεταγενέ¬ 
στερα και ισχύει. 

5. Την υπ’ αριθμ. 2059171/11090/0025/5.10.93 Απόφα¬ 
ση του Υπουργού των Οικονομικών, όπως αυτή συμπλη¬ 
ρώθηκε, τροποποιήθηκε μεταγενέστερα και ισχύει. 

6. Την ανάγκη υποβοήθησης των βιοτεχνικών και βιομη¬ 
χανικών επιχειρήσεων των Νομών Φλώρινας και Κιλκίς, α¬ 
ποφασίζουμε: 

1. Τροποποιούμε και συμπληρώνουμε το κεφάλαιο 1 
«ΧΟΡΗΓΗΣΕΙΣ ΓΙΑ ΠΑΓΙΕΣ ΕΓΚΑΤΑΣΤΑΣΕΙΣ ΚΑΙ ΓΙΑ ΚΕ¬ 
ΦΑΛΑΙΑ ΚΙ Ν ΗΣΗΣ» της υπ’ αριθμ. 66336/Β. 1398/14.9.1993 
Κοινής Απόφασης των Υπουργών Εθνικής Οικονομίας και 
Οικονομικών, όπως αυτή συμπληρώθηκε, τροποποιήθηκε 
μεταγενέστερα και ισχύει σήμερα, ως ακολούθως: 

Παρατείνουμε το χρονικό διάστημα για το οποίο παρέ¬ 
χεται η επιδότηση του επιτοκίου στα ρυθμισμένα με βάση 
την υπ’ αριθμ. 66336/Β. 1398/14.9.1993 Κ.Υ.Α., όπως ισχύ¬ 
ει δάνεια των επιχειρήσεων των Νομών Φλώρινας - Κιλκίς, 
για δύο (2) έτη ακόμη, δηλαδή μέχρι 30.6.2000. 

Για το διάστημα αυτό των δύο (2) ετών θα παρέχεται ε¬ 
πιδότηση επιτοκίου ίση με τρεις (3) εκατοστιαίες μονάδες. 

Απαραίτητη προϋπόθεση για την καταβολή της ως άνω 
επιδότησης είναι η ενημερότητα (σε κεφάλαιο και τό¬ 
κους) των ρυθμισμένων οφειλών, που πιστοποιείται από 
τη χρηματοδοτούσα τράπεζα. 


Κατά τα λοιπά ισχύει η υπ' αριθμ. 66336/Β. 1398/ 
14.9.1993 Κ.Υ.Α., όπως αυτή συμπληρώθηκε, τροποποιή¬ 
θηκε μεταγενέστερα και ισχύει. 

ΚΑΛΥΨΗ ΔΑΠΑΝΗΣ: Η δαπάνη που προκαλείται από τις 
διατάξεις της παρούσας απόφασης, το ύψος της οποίας 
δεν είναι δυνατόν να προσδιορισθεί, θα βαρύνει το λογα¬ 
ριασμό του Ν. 128/75, ο οποίος δημιουργείται από την πα¬ 
ρακράτηση επί των χορηγήσεων των Τραπεζών με σκοπό 
την επιδότηση επιτοκίων δανείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 1999 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 
-♦- 

Αριθ. 2.15932/0022 (4) 

Χορήγηση οικονομικού κινήτρου παραγωγικότητας 
στους υπαλλήλους του ΥΠΕΘΑ με σχέση εργασίας ι¬ 
διωτικού δικαίου. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

α. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν.2081/92 (ΦΕΚΑ' 154) και τροποποιήθηκε με το άρθρο 1 
παρ. 2του Ν. 2469/97 (ΦΕΚΑ' 38). 

β. Του άρθρου 16 του Ν. 2346/95 (ΦΕΚ Α' 220), όπως 
προστέθηκε με το άρθρο 27 του Ν.2439/96 (ΦΕΚ Α' 219). 

γ. Του άρθρου 40 του Ν.849/78 (ΦΕΚ Α' 232). 

δ. Την υπ’ αριθμ. πρωτ. 29261/7.10.96 Κοινή Απόφαση 
Πρωθυπουργού και Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας» (ΦΕΚ Β'933). 

ε. Την υπ’ αριθμ. 2040109/4130/0022/29.7.98 Κοινή α¬ 
πόφαση των Υφυπουργών Οικονομικών και Εθνικής Άμυ¬ 
νας «Χορήγηση Οικονομικού Κινήτρου Παραγωγικότη¬ 
τας στους υπαλλήλους του ΥΠΕΘΑ» (ΦΕΚ Β' 208) για το έ¬ 
τος 1998. 

στ. Το γεγονός ότι από τις διατάξεις της παρούσας α¬ 
πόφασης προκαλείται οικονομική επιβάρυνση ύψους 
987.000.000 δρχ. για το έτος 1999 που θα βαρύνει τις εγ¬ 
γεγραμμένες πιστώσεις του προϋπολογισμού του ΥΠΕ¬ 
ΘΑ, στην κατηγορία των ΚΑΕ 1000 και θα καλυφθεί από 
τον ΚΑΕ 0369 στον οποίο θα γίνουν οι μεταφορές που α¬ 
παιτούνται. 

ζ. Την υπ’ αριθμ, 1107147/1239/0006Α74.10.96 Κοινή Α¬ 
πόφαση Πρωθυπουργού και Υπουργού Οικονομικών «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών» (ΦΕΚ Β' 922), αποφασίζουμε: 

1. Για τη χορήγηση κινήτρου παραγωγικότητας, για το 
έτος 1999 στο πολιτικό προσωπικό με σχέση εργασίας ι¬ 
διωτικού δικαίου που αμείβεται με Σ.Σ.Ε., οι οποίες δεν 
προβλέπουν επέκταση των διατάξεων του Ν.2470/97, ό¬ 
πως συμπληρώθηκαν με το άρθρο 10 του Ν.2606/98. δια¬ 
τίθεται ποσοστό 0,508% από τις εγγεγραμμένες πιστώ¬ 
σεις του Π/Υ του ΥΠ ΕΘΑ της κατηγορίας των ΚΑΕ 1000 το 
οποίο θα καλυφθεί από τον ΚΑΕ 0369. 

2. Το προϊόν του ανωτέρω ποσοστού ύψους 
987.000.000 δρχ. θα βαρύνει για το έτος 1999 τους Π/Υ 
των Γ.Ε. ως ακολούθως: 


ΓΕΣ 

ΕΦ 

11-200 

δρχ. 

32.000.000 

ΓΕΝ 

ΕΦ 

11-300 

δρχ. 

680.000.000 

ΓΕΑ 

ΕΦ 

11-410 

δρχ. 

275.000.000 

ΣΥΝΟΛΟ 


δρχ. 

987.000.000 


3. Το μηνιαίο ποσό που χορηγείται στους δικαιούχους, 
ως κίνητρο παραγωγικότητας, ορίζεται ανάλογα με το 
βαθμό των υπαλλήλων, ως εξής: 


α. 

Βαθμός Α 

δρχ. 

48.000 

Α-Β 

Α 

β· 

Βαθμός Β 

δρχ. 

42.000 

Α-Β 

Α 

Υ· 

Βαθμός Γ 

δρχ- 

40.500 

Α-Β 

Α 

δ. 

Βαθμός Δ 

δρχ. 

38.000 

Α : Β 

Α 

ε. 

Βαθμός Ε 

δρχ. 

37.000 

Α-Β 


Α 


όπου: Α: είναι οι εργάσιμες μέρες του μήνα (22) 

Β: είναι οι ημέρες για τις οποίες περικόπτονται οι 
αποδοχές των υπαλλήλων εξαιτίας της μη συμ¬ 
μετοχής των στην εργασία. 

4. Επειδή δεν προβλέπεται από το νόμο ένταξη του προ¬ 
σωπικού με σχέση εργασίας ιδιωτικού δικαίου στους διοι¬ 
κητικούς βαθμούς των τακτικών υπαλλήλων του ΥΠΕΘΑ, 
η κατάταξή τους γίνεται κατά αντιστοιχία προς αυτούς, 
με βάση τα τυπικά τους προσόντα και το συνολικό χρόνο 
υπηρεσίας αποκλειστικά για τις ανάγκες προσδιορισμού 
του ποσού που τους αναλογεί. Η ρύθμιση της παραγρά¬ 
φου αυτής δεν έχει εφαρμογή σε καμία άλλη περίπτωση 
που έχει σχέση με Διοικητικά ή Οικονομικά θέματα του 
προσωπικού που αφορά. 

5. Το κίνητρο παραγωγικότητας: 

α. Δεν λαμβάνεται υπόψη κατά τον υπολογισμό των επιδο¬ 
μάτων εορτών και αδείας, της Α.Τ. Α. καιτων ποσοστιαίων αυ¬ 
ξήσεων που χορηγήθηκαν μετά την κατάργηση της Α.Τ.Α. 

β. Δεν χορηγείται στους ωρομίσθιους ή στους προ¬ 
σλαμβανόμενους για κάλυψη εποχιακών ή πρόσκαιρων α¬ 
ναγκών, στους υπαλλήλους που αποσπώνται σε άλλες υ¬ 
πηρεσίες, εκτός αν από σχετική διάταξη νόμου, προβλέ- 
πεται ρητά το αντίθετο και στους αμειβομένους με τις 
διατάξεις του Ν.2470/97. 

γ. Υπόκειται σε κράτηση φόρου εισοδήματος και στις 
λοιπές νόμιμες κρατήσεις υπέρ τρίτων. 

6. Η καταβολή του επιδόματος στους δικαιούχους γίνεται 
δεδουλευμένα με ξεχωριστές μισθολογικές καταστάσεις. 

7. Οιαπαιτούμενες ενέργειες για μεταφορά πιστώσεων 
γίνονται από το ΕΠΥΕΘΑ/ΔΑΣΠ Γί/Τ. Π. 

8. Έναρξη ισχύος της απόφασης ορίζεται η 1.1.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 


Αριθ, 2/12841/0022 (5) 

Καθορισμός αμοιβής της Επιτροπής Εισήγησης για Ανά¬ 
θεση του έργου «Εκτέλεση συμπληρωματικών εργα¬ 
σιών αυτοκινητοδρόμου ΠΑΘΕ, με τα συνοδά του έρ¬ 
γα στο Τμήμα: Μακρύγιαλος - Κατερίνη από Χ.Θ. 
44 + 100 έως Χ.Θ. 63+500», του οδικού άξονα ΠΑΘΕ, 
προϋπολογισμού 3.500.000.000 δρχ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒ. ΧΩΡ. ΚΑΙ ΔΗΜ. ΕΡΓΩΝ 

Σύμφωνα με τις διατάξεις: 

1. του Ν. 1558/85 «Κυβέρνηση και Κυβερνητικά Όργα¬ 
να», (ΦΕΚ 137Α/26.7.85), όπως προστέθηκε με το άρθρο 
27 του Ν.2081/92 και αντικαταστάθηκε με το άρθρο 1 του 
Ν.2469/97 (ΦΕΚ38/Α'). 

2. Του αρ. 910/77 Π.Δ. «Περί Οργανισμού του ΥΠΔΕ». 

3. Του Π.Δ. 69/88 για τον «Οργανισμό της Κεντρικής 
Υπηρεσίας της ΓΓΔΕ». 

4. Των τροποποιητικών - συμπληρωματικών του προα- 
ναφερομένου Π.Δ. 340/90, 293/91,335/92 και 167/92, κα¬ 
θώς καιτων σχετικών εγκυκλίων εφαρμογής τους. 

5. Της ΕΔΙ/09/116/Φ.Σπ/24.2.88 εγκυκλίου για τον «Ορ¬ 
γανισμό της Κεντρικής Υπηρεσίας της ΓΓΔΕ». 

6. Του Ν.1418/84 (ΦΕΚ 23Α784) «Δημόσια Έργα και 
ρυθμίσεις συναφών θεμάτων», όπως ισχύει μετά την τρο¬ 
ποποίηση του από τους Ν.2229/94, Ν.2308/95, Ν.2338/95 
& Ν.2372/96. 

7. Του Π.Δ. 609/85 «Κατασκευή Δημ. Έργων» (ΦΕΚ 
223Α731.12.85), όπως ισχύει σήμερα μετά την τροποποί¬ 
ηση του από τον Ν.2229/94, το Π.Δ. 368/94 και το 
Ν.2338/95. 

8. Του Π.Δ. 472/85 «Σύνθεση Επιτροπών ΜΕΕΠ και ΜΕΚ 
και άλλες ρυθμίσεις «(ΦΕΚ 168Α /2.10.1985), όπως ισχύει 
μετά την τροποποίηση του από το Π.Δ. 368/94 (ΦΕΚ 
201Α72.12.94) και τις Υπουργικές αποφάσεις 
ΥΔΕ/ΕΔ2α/01/27/ΦΝ 294/18.3.85, όπως τροποποιήθηκε 
με την Δ17α/10/27/ΦΝ 312/6.4.95 και την απόφαση ΥΠΕ- 
ΧΩΔΕ Δ17703/74/ΦΝ312/16.2.94. 

9. Του Π.Δ. 23/93 «Προσαρμογή της Ελληνικής Νομο¬ 
θεσίας για τα Δημόσια Έργα προς τις διατάξεις των Οδη- 
γιών 71/304, 71/305, 78/669, 89/440 και 89/665 της ΕΟΚ», 
όπως ισχύει μετά την τροποποίηση του από το Π.Δ. 85/95. 

10. Του Ν.1959/91 «Για τις Οδικές Μεταφορές, τις Επι¬ 
κοινωνίες και άλλες διατάξεις». 

11. Της λοιπής νομοθεσίας εκτελέσεως Δημοσίων Έρ¬ 
γων. 

12. Του Π.Δ. 71/93 (ΦΕΚ 304/11.3.93) «Καθορισμός αρ¬ 
μοδιοτήτων που διατηρούνται από τον Υπουργό και τις 
Περιφερειακές Υπηρεσίες της Γ.Γ.Δ.Ε./ΥΠΕΧΩΔΕ». 

13. Της Δ16α/04/773/29.11.90 Κοινή Απόφαση του 
Υπουργού Προεδρίας και του Αν. Υπουργού ΠΕΧΩΔΕ 
«Περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

14. Του Π.Δ. 193/95 (ΦΕΚ 101Α75.6.95), με το οποίο συ- 
στάθηκε η ΕΥΔΕ/ΠΑΘΕ, όπως τροποποιήθηκε με το Π.Δ. 
65/97 (ΦΕΚ 60Α721.4.97). 

15. Του Νόμου 2362/95 περί Δημοσίου Λογιστικού και 
ειδικότερα της παραγράφου 3 του άρθρου 22 του Νόμου 
αυτού. 

16. Της αριθμ. 1107147/1239/000674.10.1996 απόφα- 

σης με θέμα «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

17 . Της ΣΑΕ 071/2 υποτομέας Οδοί-Γέφυρες στην ο¬ 
ποία περιλαμβάνεται και το ενάριθμο έργο 9471669 της 
ΣΑΕ 071/2 από το οποίο θα χρηματοδοτηθεί η εργολαβία. 

18. Τις διατάξεις του άρθρου του Ν.849/78, όπως συ¬ 
μπληρώθηκε με το άρθρο 8 του Ν.2129/93. 

Αφού λάβαμε υπόψη: 

1. Την απόφαση υπ’ αρ. Δ1 β/ο/7/148/3.10.1995 του ΥΠΕ- 
ΧΩΔΕ, με την οποία, το έργο κατασκευής του αυτοκινητο¬ 
δρόμου ΠΑΘΕ χαρακτηρίστηκε ως σημαντικό και ειδικό. 

2. Το Π.Δ. 193/95 (ΦΕΚ 101Α75.6.95), με το οποίο συ- 
στάθηκε η ΕΥΔΕ/ΠΑΘΕ και την αρ. οικ/50/ΑΦ/15.2.1995/ 
απόφαση ΥΠΕΧΩΔΕ,για τον καθορισμό ημερομηνίας α¬ 
νάληψης αρμοδιοτήτων Προϊσταμένης Αρχής από την 
ΕΥΔΕ/ΠΑΘΕ. 

3. Την υπ’ αρ. πρ. ΕΥΔΕ/ΠΑΘΕ/13635/12.8.1998 απόφα¬ 
ση, με την οποία εγκρίθηκε η διάθεση πίστωσης 
3.500.000.000 δρχ. σε βάρος του ενάριθμου έργου 
9471669 της ΣΑΕ 071 12 για την εκτέλεση του υπόψη έργου. 

4. Την υπ’ αρ. πρ. ΕΥΔΕ/ΠΑΘΕ/25980/13.8.1998 από¬ 
φαση, με την οποία εγκρίθηκε η διακήρυξη και τα λοιπά 
τεύχη, καθώς και οι όροι δημοπράτησης του έργου του 
θέματος και καθορίστηκε όπως η δημοπράτηση του γίνει 
την 14.10.1998. 

5. Το υπ’ αρ.πρ. ΕΥΔΕ/ΠΑΘΕ/26167/19.8.1998 έγγρα¬ 
φο, με το οποίο εστάλη η περίληψη διακήρυξης του δια¬ 
γωνισμού για δημοσίευση στην Επίσημη Εφημερίδα της 
Ευρωπαϊκής Ένωσης. 

6. Την υπ’ αρ. πρ. ΕΥΔΕ/ΠΑΘΕ/23491/7.10.1998 από¬ 
φαση με την οποία συγκροτήθηκε η Επιτροπή διενέργει¬ 
ας του διαγωνισμού του έργου του θέματος. 

7. Την υπ’ αρ. πρ. ΕΥΔΕ/ΠΑΘΕ/27681/15.10.1998 από¬ 
φαση με την οποία συγκροτήθηκε η Επιτροπή Εισήγησης 
για Ανάθεση του έργου του θέματος. 

8. Την από 17.12.1998 υπηρεσιακή αναφορά του Προέ¬ 
δρου της Επιτροπής Εισήγησης για Ανάθεση, με την ο¬ 
ποία υπεβλήθησαν τα Πρακτικά της Επιτροπής Εισήγη¬ 
σης για Ανάθεση. 

9. Το γεγονός ότι, όπως προκύπτει και από τα υποβλη- 
θέντα Πρακτικά: 

α. Η Επιτροπή του θέματος, προκειμένου να μελετήσει 
και να ελέγξει (έλεγχοι οικονομικών προσφυγών, έλεγχοι 
ομαλότητας κ.ο.κ.). σύμφωνα με την ισχύουσα Νομοθε¬ 
σία και τα οριζόμενα στη Διακήρυξη, το περιεχόμενο των 
φακέλλων Προσφοράς των Διαγωνιζομένων, συνεδρίασε 
ανελλιπώς από 18.10.98 έως 17.12.98, ήτοι συνολικάγια 
χρονικό διάστημα δύο (2) μηνών. 

β. Στις συνεδριάσεις αυτές, λόγω του φόρτου της ερ¬ 
γασίας (65 προσφορές), αλλά και λόγω της επιθυμίας της 
Υπηρεσίας για την όσο το δυνατόν ταχύτερη περαίωση 
των εργασιών της Επιτροπής Εισήγησης για Ανάθεση, με¬ 
τείχαν ανελλιπώς όλα τα τακτικά μέλη της Επιτροπής, (υ¬ 
πηρεσιακά και μη) και συγκεκριμένα οι Παυλίδης 
Κων/νος, Μακρής Διονύσιος, Χρηστάκης Παναγιώτης, 
Μπούμης Αθανάσιος, Ξαρχάκου Σταυρούλα και Παντε¬ 
λής Ειρηνάκης, καθώς και τα αναπληρωματικά υπηρεσια¬ 
κά μέλη Νίκου Βασίλειος, Ανδρεάκου Μελπομένη, Τσαπέ- 
ρος Αθανάσιος και Μανώλης Ηλίας, για το ως άνω χρονι¬ 
κό διάστημα των δύο (2) μηνών. 


γ. Στις συνεδριάσεις της Επιτροπής έλαβαν επίσης 
ανελλιπώς μέρος, για το ως άνω χρονικό διάστημα των 
δύο (2) μηνών και οι δύο γραμματείς της Επιτροπής, 
υπάλληλοι της ΕΥΔΕ/ΠΑΘΕ Γιαννουκάκου Στυλιανή και 
Δούναβη Παρθένα. 

δ. Η Επιτροπή, προκειμένου να προωθήσει το έργο της 
συνεδρίαζε εκτός ωραρίου της Υπηρεσίας. 

10. Ότι οι πιστώσεις για την αμοιβή των μελών της Επι¬ 
τροπής τόσο των μελών της, (τακτικών και αναπληρωμα¬ 
τικών), όσο και των γραμματέων της, θα βαρύνουν το ε¬ 
νάριθμο έργο 9471669 της ΣΑΕ 071/2, που συγχρηματο- 
δοτείται από Κοινοτικούς Πόρους. 

11. Ότι σύμφωνα με το άρθρο 5 του Ν.2229/94, όπως 
τροποποιήθηκε και ισχύει με το Ν.2338/95, καταβάλλεται 
αμοιβή για τα μέλη της Επιτροπής Εισήγησης για Ανάθε¬ 
ση, εφόσον το έργο με το οποίο ασχολούνται έχει χαρα¬ 
κτηριστεί σημαντικό ή ειδικό με απόφαση του Υπουργού 
ΠΕ.ΧΩ.ΔΕ, από τις προαναφερθείσες πιστώσεις της Ευ- 
ραπαϊκής Ένωσης, αποφασίζουμε: 

1. Καθορίζουμε την αμοιβή των μελών της Επιτροπής 
Εισήγησης για ανάθεση του έργου του θέματος προϋπο¬ 
λογισμού 3.500.000.000 δρχ. ως εξής: 

Για τον Πρόεδρο και τα υπόλοιπα μέλη της Επιτροπής 
(τακτικά και αναπληρωματικά υπηρεσιακά), που προανα- 
φέρθησαν, και συγκεκριμένα για τους: 

- Παυλίδη Κων/νο,Πολ. Μηχανικό, Δ/ντή στην ΕΥΔΕ - Συ¬ 
ντήρησης, Πρόεδρο και τα μέλη: 

- Μακρή Διονύσιο, Πολ. Μηχανικό της ΕΥΔΕ/ΠΑΘΕ. 

- Χρηστάκη Παναγιώτη, Πολ. Μηχανικό της ΕΥΔΕ/ΠΑ- 
ΘΕ(ΤΚΕ Θήβας). 

- Μπούμη Αθανάσιο, Πολ. Μηχανικό της ΕΥΔΕ/ΠΑΘΕ. 

- Νίκου Βασίλειο, Πολ. Μηχανικό της ΕΥΔΕ/ΠΑΘΕ (ΤΚΕ 
Θεσ/νίκης). 

- Ανδρεάδου Μελπομένη, Πολ. Μηχανικό της ΕΥΔΕ/ΠΑ- 
ΘΕ (ΤΚΕ Θεσ/νίκης). 

- Τσαπέρο Αθανάσιο, Πολ. Μηχανικό της ΕΥΔΕ/ΠΑΘΕ 
(ΤΚΕ Λαμίας). 

Μανώλη Ηλία, Πολ. Μηχανικό της ΕΥΔΕ/ΠΑΘΕ. 

- Ξαρχάκου Σταυρούλα, Πολιτικό Μηχανικό, εκπρόσω¬ 
πο της ΤΕΕ. 

- Παντελή Ειρηνάκη, Δήμαρχο Αγίου Δημητρίου, Εκ¬ 
πρόσωπο ΚΕΔΚΕ, το ποσόν των 150.000 δρχ. ανά μήνα 
απασχόλησης, δηλαδή συνολικά 300.000 δρχ., για τον κα¬ 
θένα, και για τις δύο (2) γραμματείς της Επιτροπής, και 
συγκεκριμένα για τις Γιαννουκάκου Στυλιανή και Δούνα¬ 
βη Παρθένα, υπαλλήλους της ΕΥΔΕ/ΠΑΘΕ, το ποσόντων 
100.000 δρχ. ανά μήνα απασχόλησης, δηλαδή συνολικά 
200.000 δρχ. για την καθεμία. 

2. Εγκρίνουμε τη διάθεση πίστωσης ποσού ύψους 
3.400.000 δρχ. (= 10x300.000+2x200.000), σε βάρος του 
ενάριθμου έργου 9471669 της ΣΑΕ 071 12 για την πληρω¬ 
μή της ως άνω αμοιβής των προαναφερθέντων μελών της 
Επιτροπής. 

3. Η καταβολή θα γίνει άμεσα από την ΕΥΔΕ/ΠΑΘΕ. με 
μέριμνα του υπολόγου της ΕΥΔΕ/ΠΑΘΕ Μιχόπουλου. 

4. Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 12 Μαρτίου 1999 

οι υπουργοί 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΕΡΙΒΑΛΛ. ΧΩΡ. ΚΑΙ ΔΗΜ. ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.2/12522/0022 (6) 

Καθιέρωση με αμοιβή εργασίας κατά τις απογευ ματινές ώρες 
και νυχτερινές και για εργασία τις Κυριακές και εξαιρέσι¬ 
μες των υπαλλήλων που υπηρετούν στη Γενική Γραμμα- 
τεία Κοινωνικών Ασφαλίσεων, στα Γ ραφεία Υπουργού, Υ¬ 
φυπουργού, Γ ενικού Γ ραμματέα και Ειδικού Γ ραμματέα. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ &ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/Α/21.3.97) “Α¬ 
ναμόρφωση μισθολογίου προσωπικού της Δημ. Διοίκη¬ 
σης και άλλες διατάξεις», όπως τροποποιήθηκε με το άρ¬ 
θρο 15 του Ν. 2592/98 (ΦΕΚ 57/Α/18.3.98). 

2. Την αριθ. 2022941/2297/0022/7.4.98 εγκύκλιο του 
Γ.Λ.Κ. με θέμα «Κοινοποίηση των διατάξεων του άρθρου 
15 του Ν. 2592/98 για υπερωριακή εργασία». 

3. Τις διατάξεις του Ν. 1558/85. 

4. Την ανάγκη καθιέρωσης υπερωριακής εργασίας για 
υπαλλήλους που υπηρετούν στα Γραφεία Υπουργού, Υ¬ 
φυπουργού, Γενικού Γραμματέα και Ειδικού Γραμματέα. 

5. Το γεγονός ότι η δαπάνη που προκαλείται με την α¬ 
πόφαση αυτή ανέρχεται για το Α' εξάμηνο στο ποσό των 
είκοσι ένα εκατομμυρίων πεντακοσίων εξήντα τριών χιλ. 
πεντακοσίων ογδόντα (21.563.580) δρχ. και θα βαρύνει 
την εγγεγραμμένη πίστωση στον προϋπολογισμό της 
Γ.Γ.Κ.Α. έτους 1999 (ΚΑΕ511 και 512). 

6. Την 1749/98 (ΦΕΚ 1171/11.11.98 τΒ) εξουσιοδοτική 
απόφαση. 

7. Την αριθ. 1107147/1239/0006Α/4.10.96 απόφαση α¬ 
νάθεσης αρμοδιοτήτων στους Υφυπουργούς Οικονομι¬ 
κών, αποφασίζουμε: 

1. Εγκρίνουμε την καθιέρωση με αμοιβή υπερωριακής 
εργασίας κατά τις απογευ ματινές και νυχτερινές ώρες και 
εργασία τις Κυριακές και εξαιρέσιμες για τους υπαλλή¬ 
λους που υπηρετούν στο Γραφείο Υπουργού, Υφυπουρ¬ 
γού, Γενικού Γραμματέα και Ειδικού Γραμματέα, και για 
το χρονικό διάστημα από 1.1.99 μέχρι 30.6.99 συνολικά α- 
νά κατηγορία υπαλλήλων ως εξής: 

α. Για οκτώ (8) υπαλλήλους ΠΕ κατηγορίας (2.880) ώ¬ 
ρες απογευματινές, (720) νυχτερινές και (540) ώρες κατά 
τις Κυριακές και αξαιρέσιμες. 

β. Για ένα (1) υπάλληλο ΤΕ κατηγορίας (480) ώρες απο¬ 
γευματινές. 

γ. Για είκοσι (20) υπαλλήλους ΔΕ κατηγορίας (8.640) ώ¬ 
ρες απογευματινές, (1.080) νυχτερινές και (720) ώρες κα¬ 
τά τις Κυριακές και εξαιρέσιμες. 

δ. Για τέσσερις (4) υπαλλήλους ΥΕ κατηγορίας (1140) 
ώρες απογευματινές (600) ώρες νυχτερινές και (360) ώ¬ 
ρες κατά τις Κυριακές και εξαιρέσιμες. 

ε. Για δύο (2) Ειδικούς Συμβούλους - Συνεργάτες (600) 
ώρες απογευματινές (240) νυχτερινές και (180) ώρες κα¬ 
τά τις Κυριακές και εξαιρέσιμες. 

2. Η πραγματοποίηση των ωρών θα βεβαιώνεται από 
τον Προϊστάμενο του αντίστοιχου Γ ραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΪΙΑΣ ΚΑΙΚΟΙΝ. ΑΣΦΑΛΙΣΕΩΝ 

ΝΙΚΟΛ. ΧΡΙΣΤΟΔΟΥΛΑΚΗΣ ΦΟΙΒΟΣ ΙΩΑΝΝΙΔΗΣ 


Αριθ. 2/20205/0022 (7) 

Καθιέρωση υπερωριακής εργασίας οδηγών Γ ραφείου 
του Γενικού Γ ραμματέα Αθλητισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «περί του Οργανισμού της Γενικής 
Γ ραμματείας Αθλητισμού». 

2. Του άρθρου 18 του Ν. 2470/97 «Αναμόρφωση Μισθο¬ 
λογίου Προσωπικού της Δημόσιας Διοίκησης όπως συ¬ 
μπληρώθηκε και τροποποιήθηκε». 

3. Την Πράξη του Υπουργικού Συμβουλίου αριθ. 
88/2.8.85 «Οργάνωση και λειτουργία Πολιτικών Γ ραφείων 
μελών της Κυβέρνησης και Υφυπουργών». 

4. Του άρθρου 58, παρ. 2 του Ν. 1943/11.4.91 «εκσυγ¬ 
χρονισμός της Οργάνωσης και λειτουργίας της Δημόσιας 
Διοίκησης κ.λ.π. (ΦΕΚ 561/Β/11.9.92). 

5. Την αρ. ΥΠΠΟ/ΓΝΟΣ/47968/9.10.96 (ΦΕΚ 937/Β/ 
14.10.96) κοινή απόφαση του Πρωθυπουργού και Υπουρ¬ 
γού Πολιτισμού «ανάθεση αρμοδιοτήτων στον Υφυπουρ¬ 
γό Πολιτισμού». 

6. Τηνυπ’αρ. 2016747/2130/0022/7.3.97 εγκύκλιοτου Γ.Λ.Κ. 

7. Τις σχετικές αποφάσεις - τοποθετήσεις αυτών στο 
Γ ραφείο του Γ ενικού Γ ραμματέα. 

8. Την υπ’ αρ. 1107147/1239/0006Α /4.10.96 απόφαση 
του Πρωθυπουργού και του Υπουργού Οικονομικών «α¬ 
νάθεση αρμοδιοτήτων του Υπουργού Οικονομικών στους 
Υφυπουργούς Οικονομικών». 

9. Το γεγονός ότι από την απόφαση αυτή προκαλείται δα¬ 
πάνη 2.590.080 δρχ. περίπου, σε βάρος του κρατικού προ¬ 
ϋπολογισμού που θα αντιμετωπισθεί από τις πιστώσεις του 
ειδ. φορέα 21-610 και ΚΑΕ 0511,0512, αποφασίζουμε: 

Καθιερώνουμε υπερωριακή εργασία για το χρονικό διά¬ 
στημα από 1.1.1999 έως και 31.12.1999 για δύο (2) τοπο¬ 
θετημένους υπαλλήλους που εκτελούν υπηρεσία, ως ο¬ 
δηγοί του υπηρεσιακού αυτοκινήτου του Γ εν. Γ ραμματέα 
Αθλητισμού. 

Οι ώρες υπερωριακής εργασίας ορίζονται σε ενενήντα 
(90) το μήνα (δηλαδή 40 απογευματινές, 20 Κυριακές και 
30 νυχτερινές). 

Η δαπάνη των υπερωριών θα βαρύνει τον προϋπολογι¬ 
σμό της Γ ενικής Γ ραμματείς Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚΟΣ ΧΡΙΣΤΟΔΟΥΛΑΚΗΣ ΑΝΔΡΕΑΣ ΑΘ. ΦΟΥΡΑΣ 

-φ- 

Αριθ. 33339 (8) 

Επιδότηση λόγω ανεργίας εκδοροσφαγέων όλης της 
χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 2961/54 «Περί συστάσεωςΟρ- 

γανισμού Απασχολήσεως και Ασφαλίσεως Ανεργίας» ό¬ 
πως τροποποιήθηκε μεταγενέστερα. 

2. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

4. Τις διατάξεις του άρθρου 3 παρ. 1 του Ν. 2335/95 
«Συγχώνευση του κλάδου σύνταξης του Ταμείου Επικου¬ 
ρικής Ασφαλίσεως Προσωπικού Εταιρειών Λιπασμάτων 
(Τ.Ε.Α.Π.Ε.Λ.) στον τομέα Επικουρικής Ασφαλίσεως Μι¬ 
σθωτών που λειτουργεί στο Ι.Κ.Α. και ρύθμιση άλλων θε¬ 
μάτων κοινωνικής ασφάλισης». 

5. Την υπ’ αριθ. 448/3.3.99 απόφαση του Δ.Σ. του 
Ο.Α.Ε.Δ. (αριθ. συνεδρ. 9.3.99) που υποβλήθηκε με το υπ’ 
αριθ. Β. 104893/8.3.99 έγγραφό του, αποφασίζουμε: 

Παράγραφος 1 

α) Η ειδική επιδότηση ανεργίας των προσώπων που α¬ 
φορά η απόφαση αυτή περιλαμβάνει αποκλειστικά τις 
παροχές που προβλέπουν οι διατάξεις της παρούσης, τε¬ 
λεί υπό την προϋπόθεση ότι έχουν πραγματοποιήσει εκα¬ 
τό (100) τουλάχιστον ημέρες εργασίας κατά το προηγού¬ 
μενο της επιδότησης ημερολογιακό έτος, έχουν την ιδιό¬ 
τητα του εργάτη σφαγής, εκδοράς ζώων και πτηνών και 
λοιπών εν γένει προπαρασκευαστικών εργασιών του κα- 
ταναλισκόμενου κρέατος των ζώων που σφάζονται στα 
σφαγεία όλης της χώρας και ασφαλίζονται βάσει του Κεφ. 
Θ' του Κανονισμού Ασφάλισης του Ι.Κ.Α. 

β) Το κατά τις διατάξεις της απόφασης αυτής επίδομα 
καταβάλλεται άπαξ του έτους κατά τους μήνες Μάρτιο, Α¬ 
πρίλιο και Μάϊο, εφόσον μέσα στη χρονική αυτή περίοδο 
ο ενδιαφερόμενος υποβάλλει σχετική αίτηση στην Υπη¬ 
ρεσία του Ο.Α.Ε.Δ. του τόπου της μόνιμης κατοικίας του. 

γ) Το ύψος του επιδόματος ισούται με το πεντηκοντα- 
πλάσιο του ισχύοντος κάθε φορά βασικού ημερησίου επι¬ 
δόματος ανεργίας, εκτός εάν ο ασφαλισμένος εντός της 
κρίσιμου περιόδου της περ. α) έχει πραγματοποιήσει από 
180 έως 240 ημέρες εργασίας στην ασφάλιση του οικείου 
κλάδου, οπότε το επίδομα θα ανέρχεται σε τριάντα (30) 
βασικά ημερήσια επιδόματα ανεργίας. 

Παράγραφος 2 

Για την εφαρμογή της απόφασης αυτής η ιδιότης του 
εκδοροσφαγέα κ.λ.π. κατά τα οριζόμενα στην παρ. 1 θαα- 
ποδεικνύεται από τις σχετικές ενδείξεις των ασφαλιστι¬ 
κών βιβλιαρίων (ΔΑΤΕ) του ασφαλισμένου, το ισχύον βι¬ 
βλιάριο υγείας του και από γραπτή βεβαίωση του οκείου 
Σωματείου που μεσολαβεί για την ασφάλισή του, την ο¬ 
ποία ο ενδιαφερόμενος υποχρεούνται να προσκομίσει 
στην αρμόδια Υπηρεσία του Ο.Α.Ε.Δ. 

Παράγραφος 3 

α) Τα πρόσωπα της παρ. 1 της απόφασης αυτής δύνα- 
νταί να επιδοτούνται ως άνεργοι: 

I. Στην περίπτωση κατά την οποία απομακρύνονται από 
το οικείο Σωματείο με απόφαση του Δ.Σ. λόγω μείωσης 
των εργασιών του Σωματείου, 

II. Στην περίπτωση προσωρινής ή οριστικής παύσης της 
λειτουργίας του σφαγείου. 

β) Κατά τις διατάξεις της παρούσης παραγράφου επι¬ 


δότηση ανεργίας θα καταβάλλεται για πέντε (5) μήνες, ε¬ 
άν ο άνεργος εντός της κρίσιμου περιόδου της παρ. 1 
περ. α) εμφανίζει εκατό (100) ημέρες ασφάλισης και για έ¬ 
ξι (6) μήνες, εάν οι ημέρες ασφάλισης υπερβαίνουν τις ε¬ 
κατόν πενήντα (150). 

γ) Η κατάσταση της απομάκρυνσης λόγω μείωσης των 
εργασιών του Σωματείου θα αποδεικνύεται με το έγγρα¬ 
φο της κοινοποίησης της σχετικής απόφασης του Δ.Σ. το 
οποίο θα πρέπει να προσκομιστεί στην αρμόδια Υπηρεσία 
του Ο.Α.Ε.Δ. εντός εξήντα (60) ημερών από την ημερομη¬ 
νία της κοινοποίησής τους στον ενδιαφερόμενο. 

δ) Το μηνιαίο ποσό του επιδόματος ανεργίας που θα κα¬ 
ταβάλλεται στους δικαιούχους, της περ. α) της παρούσης 
παραγράφου, θα ισούται με το 25πλάσιο του ισχύοντος 
βασικού ημερησίου επιδόματος ανεργίας κατά την ημε¬ 
ρομηνία απομάκρυνσης ή ανάκλησης αδείας λειτουργίας 
του σφαγείου. 

ε) Εντός του αυτού ημερολογιακού έτους δεν είναι δυ¬ 
νατόν να καταβληθεί η ειδική συμπληρωματική παροχή α¬ 
νεργίας της παρ. 1 και η επιδότηση λόγω ανεργίας της 
παρούσης παραγράφου. 

Παράγραφος 4 

α) Πρόσωπα που έχουν απασχοληθεί σύμφωνα με τα ο¬ 
ριζόμενα στην παρ. 1 χρονικό διάστημα ως εκδοροσφο- 
γείς κ.λ,π. και έχουν πραγματοποιήσει κατα την αυτή πε¬ 
ρίοδο περισσότερες ήμερες ασφάλισης σε άλλη απασχό¬ 
ληση διέπονται για την λόγω ανεργίας επιδότησή τους 
από τις γενικές διατάξεις του Ν.Δ. 2961/54 όπως τροπο¬ 
ποιήθηκε μεταγενέστερα. Γιατην επιδότηση αυτή λαμβα- 
νονται υπόψη και ημέρες εργασίας που ο ενδιαφερόμε¬ 
νος πραγματοποίησε ως εκδοροσφαγέας κ.λ.π. χωρίς να 
είναι δυνατό από τον συνυπολογισμό αυτό η επιδότηση 
με βάση τις κοινές διατάξεις να υπερβαίνει την ισχύουσα 
εκάστοτε ελάχιστη μόνο διάρκεια αυτής. 

β) Ημέρες ασφάλισης ληφθείσες υπόψη δεν προσμε- 
τρούνται για οποιαδήποτε νέα επιδότηση. 

Παράγραφος 5 

Κατά τα λοιπά εφαρμόζονται αναλόγως για την επιδό¬ 
τηση των πιο πάνω ασφαλισμένων οι διατάξεις του Ν.Δ. 
2961/54, όπως τροποποιήθηκε μεταγενέστερα, εφόσον 
οι σχετικές ρυθμίσεις δεν είναι αντίθετες προς τα οριζό¬ 
μενα στην παρούσα απόφαση. 

Από την παρούσα απόφαση προκύπτει δαπάνη σε βά¬ 
ρος του Οργανισμού ύψΌυς 59.900.000 δρχ. περίπου κατ’ 
έτος. 

Η ανωτέρω δαπάνη δεν βαρύνει τον κρατικό προϋπολο¬ 
γισμό και ως εκ τούτου δεν εμπίπτει στις διατάξεις της 
παρ. 3του άρθρου 22του Ν. 2362/95 (Περί δημοσίου λο¬ 
γιστικού). Για τον λόγο αυτό δεν απαιτείται η σύμπραξη 
του Υπουργού Οικονομικών. 

Η απόφαση αυτή να όημοσιευθεί στην Εφημερίδα της 
Κυβερνήσεως. 

Η ισχύς της παρούσης αρχίζει από την ημερομηνία δη¬ 
μοσίευσης στην Εφημερίδα της Κυβέρνησης. 

Αθήνα, 23 Μαρτίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

_ 

ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227-Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 0-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιο'ιν Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ 




Πλ. Ελευθερίας 1. Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 

811 00 Μυτιλήνη 




(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδε <ί 200 δ ΡΧ· 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από 8 σε χ( 5 ες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 




Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 »■ . 

3.500 >* . 

Γ (Διορισμοί, απολύσεις κ.λπ. Δημ. Υπαλλήλων) 


15.000 « . 

750 ·· . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 » . 

Αναπτυξιακών Πράξεων (Τ.Α.Π,Σ.) 


30.000 >■ . 

1.500 ■■ . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

Παράρτημα (Προκηρύξεις θέσεων ΔΕΠ κ.τλ.) 


5.000 » . 

250 ·> . 

Δελτίο Βιομηχανικής Ιδιοκτησίας (Δ.Ε.3.1.) 


10.000 ■< . 

500 ·> . 

Ανωτάτου Ειδικού Δικαστηρίου (Λ.Ε.Δ.) 


3.000 » . 

150 >> . 

Προκηρύξεων Λ.Σ.Ε.Π. 


10.000 » . 

500 >> . 

Ανωνύμων Εταιρειών & Ε.Π.Ε. 


250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 >■ . 

-1 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμά τια δεν γίνονται δεκτά. _ 

Οι υπηρεσίες εξυπηρέτησης των πολιτών λειτο υργούν κ αθημερ ινά από 08.00 έως 13,00 | 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






